钦定古今图书集成/明伦汇编/人事典/第107卷 > 《唐书》 > 《斋居赋》宋·张耒
## 钦定古今图书集成/明伦汇编/人事典/第107卷 > 《唐书》 > 《斋居赋》宋·张耒

仲夏之月，阴气始至，阳既盛而初剥，阴浸亨而用事，
水伏畏涸，火燎方炽。其于人也，心实过炎，而肾受其
弊。惟人之生，受命在子。《推卦》曰：“坎，于行为水。”微阳所
潜，元气之始，故火甚烈，明正气或因而衰，则水受害
者，君子之所深畏。于是居事燕息，涤虑斋居，既静事
以为形，又远眺而高居，却纷华而弗陈，与淡泊乎为
“徒。绝嗜窒欲，爱精啬神，声色不御，滋味罕亲，冲然与
和俱游，湛兮以道合真，故能体强志宁，愉乐寿考，远
去疾厉，保此难老。”呜呼！苟能推此以尽道，考此以察
物，则岂惟斋戒以御时，宜其颠沛而勿失。且夫冰炭
相乘，利害交至，陨真盗和，岂独阴沴。道心惟微，易失
难常，困于侵陵，有如微阳，则浣心涤“志以却外垢，虚
中保和以全天君，故能涉至变而不濡，更万变而常
存。”盖将穷年以斋居，岂特养生而善身乎